Primul festival dedicat bicicletelor din România va fi găzduit de Ferma Vieții din Homorâciu, în perioada 31 mai-2 iunie 2024. Locația aleasă pentru această manifestare se întinde pe mai mult de 7 hectare, are locuri de campare pentru rulote, livadă de pomi fructiferi, puncte de servire a mesei , locuri de joacă pentru copii și de relaxare pentru adulți. Totul se va petrece la poalele munților Ciucaș, la cîteva sute de metri de DN1A, Ploiești-Brașov.
Foto Facebook La Ferma Homorâciu, 2024
„ Evenimentul este dedicat promovării sănătății prin mișcare și a unui stil de viață cât mai activ în mijlocul naturii. Ne propunem să aducem împreună comunitatea bicicliștilor și a iubitorilor mișcării pe doua roti pentru a împărtăși această pasiune.
Suntem bucuroși sa va invitam pentru a vă alătura evenimentului nostru și a sărbători împreună Ziua Mondială a Bicicletei.
Vă provocam la inceputul verii la o călătorie pe două roți pentru a sărbători Ziua Mondială a Bicicletei și totodată Ziua Copilului într-un cadru liniștit, departe de zgomotul orasului.
Hai sa ne bucurăm împreună de 3 zile în aer liber … cu activități tematice, prieteni, preparate gatite cu suflet și voie bună!
O FAMILIE PE BICICLETA – O MASINA MAI PUTIN PE SOSEA!”, au transmis gazdele acestui eveniment.
Programul evenimentului este unul foarte dinamic, interesant, dar va avea și momente de relaxare și artistice.
Foto Facebook La Ferma Homorâciu, 2024
Ziua Mondială a Bicicletei / Ziua Copilului
- Se desfășoară în perioada 31 mai – 2 iunie 2024 la Ferma pomicolă Homorâciu, Jud. Prahova!
Dorim să aducem împreună comunitatea într-un spirit de sărbătoare și sănătate.
Ziua 1: Vineri, 31 Mai - 15:00 – 17:00: Deschiderea oficială și sosirea participanților • Bufet special pentru bicicliști – energie pentru aventura ce urmează!
- 17:00 – 19:30: Sosirea lui Liviu Iftime – o prezentare captivantă a traseului său (cicloturism Vama Veche – Ferma Homorâciu)
- 19:30 – 21:00: Cina – un moment de relaxare și socializare
- 21:00 – 21:30: Proiecție film și spectacol – O incursiune în lumea bicicletelor!
- Scurtă prezentare a programului de sâmbătă, muzica de relaxare in jurul focului – anticiparea a 2 zile pline de provocari!
Ziua 2: Sâmbătă, 1 Iunie - 08:00 – 09:00: Mic dejun – Incepem vara cu energie!
- 09:30 – 12:00: Trasee pentru bicicliști – explorare în natură!
- 12:00 – 14:00: Picnicul biciclistilor – pranz in iarba verde
- 14:00 – 16:00: Activități, ateliere si concursuri pentru copii – bucurie și competitivitate – Sarbatorim Ziua Copilului !
- 15:00 – 18:00: Work-shop-uri continue: •Intretinere Bicicleta, Thermomix, Apa Kangen, Masaj terapeutic cu Lavinia Iosif, Aromaterapie / Scanari Zyto / Nutritie cu Terapeut Integrativ Alexandra, Yoga cu Silviu Vladislav, Zumba și Pillates cu instructori profesionisti
- 18:00 – 19:30: Cina – o ocazie de a împărtăși experiențele zilei
- 19:30 – 21:30: Concurs: Povestea Bicicletei, Work-shop-uri tematice – creativitate și expertiză
- 21:30 – 23:00: Muzică, dans, socializare
Petrecere pentru copii, proiectie film, foc de tabără – distracție și relaxare sub cerul înstelat!
Ziua 3: Duminică, 2 Iunie - 08:00 – 09:00: Mic dejun sanatos
- 10:00 – 11:00: Slow Run – pentru cei care doresc o dimineață active
Program liber de relaxare, plimbari si bucuria unei duminici linistite in natura
Vor mai fi pe timpul zilelor: - Puncte de hidratare, prezentare si vânzare produse tematice si produse locale realizate de artizani
- Standuri cu preparate tradiționale, vegetariene și bauturi calde si reci – un festin pentru toate gusturile
- Activități pentru copii si părinți – distracție în familie • Trasee pentru părinți și copii – explorarea naturii si a obiectivelor din zona
Sculptură in lemn, olarit și pictură
Activitati artistice oferite de copii • Echitație • Cabina foto • Street Dance • Bike Show • Fotbal
Foto Facebook La Ferma Homorâciu, 2024
Ferma Vieții din Homorâciu, locul unde oamenii sunt toți „ una cu natura”. Eveniment special dedicat pasionaților de rulote între 16-19 mai
Ferma Vieții din Homorâciu este o așezare, deja o comunitate, unde de patru ani „se dă viață” visurilor și „se face viața mai bună” oaspeților ei.
Cei care vor să ajungă și să evadeze din rutina zilnică au aici cea mai bună șansă să o facă. Cum ieși din DN1A și mergi doar câteva sute de metri pe drumul județean către mânăstirea Crasna, un loc desprins parcă dintr-un film despre viața la poalele Alpilor apare pe stânga. Este fix ceea ce trebuie pentru relaxare și deconectare, acesta fiind „bine ascuns” de pâlcurile de copaci ce-l străjuie.
Monica Cristea și soțul ei, Cosmin, sunt cei care se ocupă de această așezare.
Câteva zeci de rulote sunt parcate aici, oamenii sărbătoresc vacanța de 1 Mai și de Paști, fix în mijlocul naturii, la poalele munților Ciucaș. Gazdele sunt foarte atente la tot ce se întâmplă și au grijă ca toți musafirii lor să se simtă bine și să nu le lipsească nimic.